1. Pentru a contribui la realizarea obiectivelor menționate la articolele 26 și 174 și pentru a permite cetățenilor Uniunii, agenților economici, precum și colectivităților regionale și locale să beneficieze pe deplin de avantajele care decurg din realizarea unui spațiu fără frontiere interne, Uniunea contribuie la crearea și dezvoltarea de rețele transeuropene în sectoarele infrastructurilor de transporturi, telecomunicații și energie. 2. În cadrul unui sistem de piețe deschise și concurențiale, acțiunea Uniunii urmărește să favorizeze interconectarea și interoperabilitatea rețelelor naționale, precum și accesul la aceste rețele. Aceasta ține seama, în special, de necesitatea conectării regiunilor insulare, a celor fără ieșire la mare și a celor periferice cu regiunile centrale ale Uniunii. (articolul 170 TFUE) 1. În scopul realizării obiectivelor menționate la articolul 170, Uniunea: — stabilește un ansamblu de orientări care cuprinde obiectivele, prioritățile, precum și liniile directoare ale acțiunilor preconizate în domeniul rețelelor transeuropene; aceste orientări identifică proiecte de interes comun; — pune în aplicare orice acțiune care se poate dovedi necesară pentru a asigura interoperabilitatea rețelelor, în special în domeniul armonizării standardelor tehnice; — poate susține proiecte de interes comun susținute de statele membre și definite în cadrul orientărilor menționate la prima liniuță, în special sub formă de studii de fezabilitate, de garanții pentru împrumuturi sau de dobânzi reduse; de asemenea, Uniunea poate contribui la finanțarea, în statele membre, a unor proiecte specifice în domeniul infrastructurii de transporturi prin intermediul Fondului de coeziune constituit în conformitate cu articolul 177. Acțiunea Uniunii ține seama de viabilitatea economică potențială a proiectelor. 2. Statele membre își coordonează între ele și în cooperare cu Comisia politicile duse la nivel național care pot avea un impact semnificativ asupra realizării obiectivelor menționate la articolul 170. Comisia, în strânsă colaborare cu statele membre, poate adopta orice inițiativă utilă promovării acestei coordonări. 3. Uniunea poate decide să coopereze cu țări terțe pentru promovarea proiectelor de interes comun și pentru asigurarea interoperabilității rețelelor. (articolul 171 TFUE)

Obiective TEN-T EA este responsabilă de gestionarea punerii în aplicare a Programului TEN-T al Comisiei din punct de vedere tehnic și financiar. Rolul acestei agenții executive este de a îmbunătăți eficiența punerii în aplicare a rețelei transeuropene de transport la un preț mai scăzut; de a consolida legăturile între rețeaua transeuropeană de transport și comunitățile de experți; de a mobiliza expertiză de un înalt nivel și de a facilita recrutarea de personal specializat; de a asigura o mai bună coordonare a fondurilor cu alte instrumente ale Uniunii; de a face posibilă simplificarea și flexibilizarea punerii în aplicare a rețelei transeuropene de transport; de a spori vizibilitatea acțiunii Uniunii în domeniul rețelei transeuropene de transport și, în general, de a aduce o valoare adăugată gestionării Programului TEN-T.

Sarcini (a) să asigure gestionarea financiară și tehnică a proiectelor și a evenimentelor cofinanțate de la bugetul pentru TEN-T; (b) să colecteze, să analizeze și să transmită Comisiei toate informațiile necesare pentru punerea în aplicare și programarea rețelei transeuropene de transport; (c) să furnizeze asistență tehnică pentru promotorii de proiecte și pentru instituția financiară responsabilă de gestionarea instrumentului de garantare a împrumuturilor pentru proiectele TEN-T; (d) să furnizeze orice sprijin administrativ și tehnic solicitat de către Comisie. DG MOVE, direcția generală a Comisiei sub tutela căreia se află agenția, continuă să își asume toate sarcinile instituționale și de elaborare a politicilor în domeniul rețelei transeuropene de transport.

1 – Comitetul executiv Activitățile agenției sunt supervizate de un comitet executiv, format în prezent din cinci membri și un observator. Membrii Comitetului executiv sunt numiți pentru o perioadă de doi ani. Comitetul executiv se reunește în principiu de patru ori pe an. Pentru anumite măsuri sau decizii este necesară aprobarea acestui comitet înainte de a fi puse în aplicare. Acest lucru este valabil, de exemplu, pentru bugetul administrativ, schema de personal, programul de activitate, raportul anual de activitate, conturile provizorii aferente tuturor veniturilor și tuturor cheltuielilor, raportul de evaluare externă, precum și pentru adoptarea unui număr de norme și măsuri speciale etc. În ceea ce privește o serie de alte acțiuni, comitetul este doar ținut la curent. În cazurile excepționale și urgente, deciziile se iau prin intermediul procedurii scrise. 2 – Directorul Numit de Comisia Europeană pentru o perioadă de cinci ani 3 – Auditul intern Serviciul de Audit Intern al Comisiei Europene și structura de audit intern a agenției 4 – Auditul extern Curtea de Conturi Parlamentul, la recomandarea Consiliului

Buget A. 8,0 miliarde de euro (care provin în proporție de 100 % de la bugetul general al Uniunii Europene) pentru bugetul TEN-T care se înscrie în Perspectiva financiară pentru perioada 2007-2013 555,6 milioane de euro de angajamente restante care se înscriu în Perspectiva financiară pentru perioada 2000-2006 Agenția execută bugetul operațional sub responsabilitatea Comisiei. B. 8,86 milioane de euro (care provin în proporție de 100 % din subvenția din partea Uniunii) pentru bugetul administrativ, pentru care agenția are autonomie. Situația personalului la 31 decembrie 2009 Agenți temporari: 32 de posturi prevăzute în schema de personal, dintre care ocupate: 31 (97 %). Agenți contractuali: 67 de posturi prevăzute în schema de personal, dintre care ocupate: 60 (90 %). Total personal: 99 (posturi ocupate: 91 ) Responsabil de: (a) sarcini operaționale: 64 (posturi ocupate: 59) (b) sarcini administrative: 16 (posturi ocupate: 15) (c) control financiar/contabilitate: 19 (posturi ocupate: 17)